Module
Contents
Index 🔎︎

# Taulun suunnittelu

Lyhyesti: tässä osiossa on tietoja tietokannan taulujen luomisesta rakennenäkymässä.

Avataan sen tietokannan tiedosto, johon uusi taulu luodaan. Napsautetaan Taulut-kuvaketta. Valitaan Luo taulu rakennenäkymässä taulun luomiseksi.

Nyt voidaan luoda tauluun kenttiä rakennenäkymässä.

- Syötä uudet kentät riveille ylhäältä alas. Napsauta Kentän nimi -solua ja anna kentän nimi kullekin tietokentälle.

- Lisää yksi "perusavain"-tietokenttä. Base tarvitsee pää- eli perusavaimen taulujen sisällön muokkaamiseen. Pääavaimella on erottuva arvo kussakin tietueessa. Lisää esimerkiksi kokonaislukukenttä, napsauta kakkospainikkeella rivin päätysaraketta ja valitse Perusavain kohdevalikosta. Aseta Automaattinen arvo "Kyllä"-tilaan, jolloin Base antaa kenttään jokaiselle uudelle tietueelle seuraavan juoksevan numeron.

- Määritä Kenttätyyppi seuraavassa solussa oikealla. Napsauttamalla solua voit valita kentän tyypin yhdistelmäruudusta.

Kukin kenttä hyväksyy vain määrättyä kentän tyyppiä vastaavan aineiston. Esimerkiksi tekstiä ei voi syöttää numerokenttään. dBASE III -muodon muistio-kentät viittaavat sisäisesti käsiteltyihin tekstitiedostoihin, joissa voi olla enintään 64 kt tekstiä.

Kullekin kentälle voidaan antaa valinnainen Kuvaus. Kuvausteksti näkyy sarakeotsikon vihjeenä taulunäkymässä.

## Kentän ominaisuudet

Kentän ominaisuudet -alueella määritetään kunkin tietokentän ominaisuudet. Tietokannan tyypistä riippuen kaikki syötemahdollisuudet eivät välttämättä ole saatavilla.

Oletusarvo-ruutuun syötetään kentän oletussisältö kaikille tietueille. Tämä sisältö on muokattavissa myöhemmin.

Merkintä pakollinen -ruudun Ei-valinta sallii tyhjän kentän.

Pituus-ruutu voi tuoda esille yhdistelmäruudun, jossa on sallitut valinnat.

Aiheeseen liittyvää

Tietokannan yleiskuvaus